टाइम8, कक्राझार, मे 10: आसामनि गिबि मन्थ्रि डः हिमेन्ट बीस्व सर्माजों लोगोसे सा 14 गुबुन गुबुन बिबाननि मन्थ्रि फोरा दिनै गुवाहाटी नोगोरमानि कलाक्षेत्रआव समायखिरा लादों। बे समायखिरा लानाय समावनो बिटिआरनि सागानगिरि एबसुनि बारग’ गाहाइ नेहाथारि आरो 30 नं कक्राझार सान्जा जनजाति बिधान सभा बियाबनि एम एल ए लरेन्स इसलारीनो मन्थ्रि होनांगौ होन्ना गोख्रों दाबि दैखांदों कच राजबंशी फरायसा आफादजों लोगोसे गुबुन गुबुन आफाद गौथुमफोरनि दैदेनगिरिफोरा।